રાજકોટ: રાજકોટ શહેર-જિલ્લાની તમામ સીબીએસઇ સ્કૂલોમાં અભ્યાસ કરતા વિદ્યાર્થીઓને એનસીઇઆરટી(નેશનલ કાઉન્સિલ ઓફ એજ્યુકેશનલ રિસર્ચ એન્ડ ટ્રેનિંગ)ના પાઠ્ય પુસ્તક ભણાવવાના રહેશે. માનવ સંશાધન વિકાસ મંત્રાલય(એમએચઆરડી)ના આદેશના પગલે સીબીએસઇ(સેન્ટ્રલ બોર્ડ ઓફ સેકન્ડરી એજ્યુકેશન)એ આ વિશે તમામ ખાનગી સ્કૂલોને સર્ક્યુલર જારી કર્યો છે. આ સર્ક્યુલરમાં એનસીઇઆરટીની બુક્સ ભણાવવા ઉપરાંત સ્કૂલ બેગનું વજન ઓછું કરવા પર અને હોમવર્ક ન દેવા વિશે પણ સૂચના આપવામાં આવી છે. એવી સ્પષ્ટ સૂચના જારી કરવામાં આવી છે કે, પ્રથમ અને બીજા વર્ષના વિદ્યાર્થીઓને હોમવર્ક આપવાનું રહેશે નહીં.